Period: Early Dynastic IIIb
Genre: Royal Inscription
Transliteration:
<SURFACE>
{d}nin-ŋir₂-su
ur-sag {d}en-lil₂-la₂-ra
iri-inim-gi-na
lugal
lagaš{ki}ke₄
e₂-gal ti-ra-aš₂
mu-na-du₃
an-ta-sur-ra
mu-na-du₃
e₂ {d}ba-u₂
mu-na-du₃
bur-sag
e₂ sa₂-dug₄-ka-ni
mu-na-du₃
ga₂-udu-ur₄
iri-kug-ga-ka-ni
mu-na-du₃
{d}nanše
id₂ <unk>{ki}du
id₂ ki-aŋ₂-ne₂
al mu-na-du₃
kun-bi
ab-šag₄-ga
mu-na-ni-la₂
bad₃ ŋir₂-su{ki}
mu-na-du₃
u₄ ul-li₂-a-ta
numun e₃-a-ta
u₄-bi-a
{lu₂}ma₂-lah₅-ke₄
ma₂ e-dab₅
anše u₂-du-le
e-dab₅
udu u₂-du-le
e-dab₅
{u₃-mu₂}u₂-mu₁₁
enkud-re₆
e-dab₅
gudu₄-ge-ne
še gub-ba
ambar{ki}a
e-aŋ₂
sipad udu siki-ka-ke₄-ne
bar udu babbar-ka
kug bi-ŋar-re₂-eš₂
lu₂-eš₂-gid₂
gala-mah
agrig
{lu₂}lungaₓ(|BI×GAR|)
ugula-ugula-ne
bar sila₄ gaba-ka-ka
kug-bi ŋar-re₂-eš₂
gud dingir-re₂-ne-ke₄
ki-šum₂-ma
{d}en-ki-ka
i₃-uru₄
<unk> sag₉-ga
dingir-re₂-ne-ka
ki-šum₂-ma
ki-ukuš₂
ensi₂-ka
e-ŋal₂-lam
anše erin₂-ra
gud du₇-du₇
sanga-sanga-ne
e-ne-keš₂-re₆-am₆
še sanga-sanga-ne
erin₂ ensi₂-ka-ke₄
e-ba
{tug₂}<unk> {d}nin-kilim{gi₄-li₂-na}
{tug₂}<unk> <unk>
{tug₂}šu-du₈-ur₃
niŋ₂-bar-ba
{gada}<unk> <unk>
gu su₃-ga
gu sa la₂
sag-šu₄{zabar}
{urudu}gag zabar
ru-ur-ra{zabar}
kuš zalag-ga
a₂-buru₄-gi{mušen}
ku-mul
<unk> <unk> <unk> <unk>
maš bar-dul₅
sanga-sanga-ne
<unk> še₃
i₂ <unk> am₆
saŋŋaₓ(|ŠID.GAR|)-ke₄
kiri₆ ama uku₂-ra₂
ŋeš na ba-ni-ri-ri
gi-lam
e-ta-keš₂-re₆
adda ki-mah-še₃ <unk>
kas-ni 7(diš) dug
ninda-ni 7(geš₂)-nam
2(diš) {še}ha-zi
1(diš) tug₂
1(diš) maš saŋ-ŋa₂
1(diš) ŋeš-nud
uruh(|KUŠU₂.MUŠ₃|)-e
ba-tum₂
1(aš) še lu₂-umum-ma-ke₄
ba <unk>
gi {d}en-ki-ka-ka
lu₂ u₃ <unk>
kas-ni 7(diš) dug
ninda 7(geš₂)-nam
2(diš) še
1(diš) tug₂
1(diš) ŋeš-nud
1(diš) {ŋeš}dur₂-ŋar
uruh(|KUŠU₂.MUŠ₃|)-e
ba <unk>
1(aš) še
lu₂-umum-ma-ke₄
ba <unk>
ŋeš-kin-ti
ninda šu-il₂-la
i₃-tuku-am₆
guruš <unk> me
addir(|PAD.DUG.GIŠ.SI|) a-bul₅-la
i₃-tuku-am₆
e₂ ensi₂-ka
<unk> ensi₂-ka
e₂ e₂-mi₂
<unk> e₂-mi₂-ke₄
e₂ nam-dumu
<unk> nam-dumu-ke₄
zag i₃-us₂-us₂-am₆
ki-sur-ra
{d}nin-ŋir₂-su-ka-ta
a-ab-še₃
maškim di
e-ŋal₂-lam
ru-lugal-ke₄
saŋ ašag-ga-na-ka
pu₂-ni i₃-du₃
igi-nu-du₈
ba-dab₅
a-muš-ša₄
ašag-ga ŋal₂-la-a
igi-nu-du₈
ba-dab₅
pi-lu₅-da
u₄-bi-ta
e-me-a
u₄ {d}nin-ŋir₂-su
ur-sag {d}en-lil₂-la₂-ke₄
iri-inim-gi-na-ra
nam-lugal
lagaš{ki}
e-na-šum₂-ma-a
ša₃ lu₂ šar-gal-ta
šu-ni e-ma-ta-dab₅-ba-a
nam-tar-ra
u₄-bi-ta
e-še₃-ŋar
inim lugal-ni
{d}nin-ŋir₂-su-ke₄
e-na-dug₄-ga
ba-dab₅
ma₂-ta
{lu₂}ma₂-lah₅
e-ta-šub
anše-ta
udu-ta
u₂-du-bi
e-ta-šub
{u₃-mu₂}u₂-mu₁₁
enkud
e-ta-šub
še gub-ba
gudu₄-ge-ne-ta
ka-guru₇
e-ta-šub
bar udu babbar-ka
bar sila₄ gaba-ka-ka
ku₃ a-ŋa₂-ŋa₂-da
maškim-bi
e-ta-šub
il₂ 3(aš) sanga-sanga-ne
e₂-gal-še₃
mu <unk> a
maškim-bi
e-ta-šub
e₂ ensi₂-ka
ašag ensi₂-ka-ka
{d}nin-ŋir₂-su
lugal-ba
i₃-gub
e₂ e₂-mi₂
<unk> e₂-mi₂-ka
{d}ba-u₂
nin-ba
i₃-gub
e₂ nam-dumu
ašag nam-dumu-ka
{d}šul-ša₃-ga-na
lugal-ba
i₃-gub
ki-sur-ra
{d}nin-ŋir₂-su-ka-ta
a-ab-še₃
maškim lu₂ nu-e
adda ki-mah-še₃ <unk>
kas-ni 3(diš) dug
ninda-ni 1(geš₂) 2(u)-am₆
1(diš) ŋeš-nud
1(diš) maš saŋ-ŋa₂
uruh(|KUŠU₂.MUŠ₃|)-e
ba-tum₃
3(aš) še lu₂-umum-ma-ke₄
ba-tum₃
gi {d}en-ki-ka-ka
lu₂ u₃ <unk>
kas-ni 4(diš) dug
ninda 4(geš₂)-am₆
1(diš) še
uruh(|KUŠU₂.MUŠ₃|)-e
ba-tum₃
3(aš) še
lu₂-umum-ma-ke₄
ba-tum₃
1(aš) niŋ₂-saŋ-la₂ <unk>
1(aš) sila₃ {d}nanše ir nun
nin-dingir-re₂
ba-tum₃
7(geš₂) ninda dur₂-dur₂-na
ninda gub-ba-am₆
4(u) ninda kum₂
zu₂ gub-ba-am₆
1(u) ninda kum₂
ninda banšur-ra-kam
ninda lu₂ zid-ga-ka
2(aš) kas mud₃ 1(aš) sa₂-dug₄
gala
ŋir₂-su{ki}kam
8(geš₂) 1(u) ninda
kas mud₃ 1(aš) sa₂-dug₄
gala
lagaš{ki}kam
6(geš₂) 4(u) 6(aš) ninda
1(aš) kas mud₃ 1(aš) sa₂-dug₄
gala-am₆
4(geš₂) 2(u) ninda
1(aš) kas mud₃
nam-um-ma-am₆
3(geš₂) ninda
1(aš) kas mud₃
<unk>
<unk>{ki}na-me
igi-nu-du₈
zar₂-ra-a
gub-ba
ninda zu₂ gub-ba-ni 1(diš)-am₆
5(aš) ninda gi₆-ba-a-ka-ni
1(aš) ninda ud sa₂-ka-ni
6(aš) ninda gi₆-an-na-ka-ni
1(geš₂) ninda
1(aš) kas mud₃
3(aš) še
lu₂ saŋ-bur-re₂ ak-da-kam
addir(|PAD.DUG.GIŠ.SI|) a-bul₅-la
guruš min-ka
inim i₃-gi₄
ŋeš-kin-ti
ninda šu-il₂-la-ba
inim i₃-gi₄
saŋŋaₓ(|ŠID.GAR|)
kiri₆ ama uku₂-ra₂
nu-lah₅
ru-lugal-ra
anše sag₉-ga
u₃-na-tu
ugula-ni
ga-še₃-sa₁₀
u₃-na-dug₄
u₄-da mu-še₃-sa₁₀-sa₁₀
ku₃ ša₃-ga a sag₉-ga
la₂-ma
u₃-na-dug₄
u₄-da nu-še₃-sa₁₀-sa₁₀
ugula <unk> bi
na-na-tag-ge
e₂ lu₂ gu-la-ke₄
e₂ ru-lugal-ka
ab-us₂-sa
lu₂ gu-la-bi
ga-še₃-sa₁₀
u₃-na-dug₄
u₄-da
mu-še₃-sa₁₀-sa₁₀
ku₃ ša₃-ga a sag₉-ga
la₂-ma
e₂-mu pisan₃-nam
še si-ma-ni
u₃-na-dug₄
u₄-da nu-še₃-sa₁₀-sa₁₀
lu₂ gu-la-bi
ru-lugal-ra
<unk> bi
na-na-tag-ge
i₃-dug₄
dumu lagaš{ki}
ur₅-ra ti-la
gur-gub-ba
še si-ga
niŋ₂-zuh-a
sag ŋeš ra-a
e₂-eš₂-bi
e-luh
ama-gi₄-bi
e-ŋar
nu-siki nu-ma-kuš
lu₂ a₂-tuku
nu-na-ŋa₂-ŋa₂-a
{d}nin-ŋir₂-su-da
iri-inim-gi-na-ke₄
inim-bi ka e-da-keš₂
ša₃ mu-ba-ka
i₇ <unk> ŋir₂-su{ki}
i₃-tuku-a
{d}nin-ŋir₂-su-ra
al mu-na-du₃
mu ud-bi-ta-bi
e-še₃-ŋar
{d}nin-ŋir₂-su nibru{ki} nir ŋal₂
iri-inim-gi-na-ke₄
mu mu-na-še₂₁
i₇ <unk>{ki}du-a
mu-na-ni-la₂
id₂ kug-ga-am₆
šag₄-bi dadag-ga-am₆
{d}nanše
a zal-le
he₂-na-tum₃

Cuneiform:
<SURFACE>
𒀭𒎏𒄈𒋢
𒌨𒊕𒀭𒂗𒆤𒇲𒊏
𒌷𒅗𒄀𒈾
𒈗
𒉢𒁓𒆷𒆠𒆤
𒂍𒃲𒋾𒊏𒀾
𒈬𒈾𒆕
𒀭𒋫𒋩𒊏
𒈬𒈾𒆕
𒂍𒀭𒁀𒌑
𒈬𒈾𒆕
𒁓𒊕
𒂍𒁲𒅗𒅗𒉌
𒈬𒈾𒆕
𒂷𒇻𒌴
𒌷𒆬𒂵𒅗𒉌
𒈬𒈾𒆕
𒀭𒀏
𒀀𒇉<unk>𒆠𒁺
𒀀𒇉𒆠𒉘𒉌
𒀠𒈬𒈾𒆕
𒆲𒁉
𒀊𒊮𒂵
𒈬𒈾𒉌𒇲
𒂦𒄈𒋢𒆠
𒈬𒈾𒆕
𒌓𒌌𒉌𒀀𒋫
𒆰𒌓𒁺𒀀𒋫
𒌓𒁉𒀀
𒇽𒈣𒁺𒁺𒆤
𒈣𒂊𒆪
𒀲𒌑𒁺𒇷
𒂊𒆪
𒇻𒌑𒁺𒇷
𒂊𒆪
𒅇𒊬𒌑𒅿
𒍠𒄩𒁺
𒂊𒆪
𒄴𒈨𒄀𒉈
𒊺𒁺𒁀
𒆹𒆠𒀀
𒂊𒉘
𒉺𒇻𒇻𒋠𒅗𒆤𒉈
𒁇𒇻𒌓𒅗
𒆬𒁉𒃻𒌷𒂠
𒇽𒂠𒁍
𒍑𒆪𒈤
𒅆𒁾
𒇽𒁋
𒉺𒉺𒉈
𒁇𒃢𒃮𒅗𒅗
𒆬𒁉𒃻𒌷𒂠
𒄞𒀭𒌷𒉈𒆤
𒆠𒋧𒈠
𒀭𒂗𒆠𒅗
𒉌𒀳
<unk>𒊷𒂵
𒀭𒌷𒉈𒅗
𒆠𒋧𒈠
𒆠𒄾
𒉺𒋼𒋛𒅗
𒂊𒅅𒇴
𒀲𒂟𒊏
𒄞𒌌𒌌
𒋃𒋃𒉈
𒂊𒉈𒆟𒁺𒀭
𒊺𒋃𒋃𒉈
𒂟𒉺𒋼𒋛𒅗𒆤
𒂊𒁀
𒌆<unk>𒀭𒎏𒉾𒄄𒉌𒈾
𒌆<unk><unk>
𒌆𒋗𒂃𒃡
𒃻𒁇𒁀
𒃰<unk><unk>
𒄖𒋤𒂵
𒄖𒊓𒇲
𒊕𒌋𒌓𒅗𒁇
𒍏𒆕𒌓𒅗𒁇
𒊒𒌨𒊏𒌓𒅗𒁇
𒋢𒌓𒂵
𒀉𒉢𒁓𒄀𒄷
𒆪𒀯
<unk><unk><unk><unk>
𒈦𒁇𒌆
𒋃𒋃𒉈
<unk>𒂠
𒐊<unk>𒀭
𒋃𒃻𒆤
𒊬𒂼𒇳𒁺𒁺
𒄑𒈾𒁀𒉌𒊑𒊑
𒄀𒇴
𒂊𒋫𒆟𒁺
𒇿𒆠𒈤𒂠<unk>
𒆜𒉌𒐌𒂁
𒃻𒉌𒐛𒉆
𒈫𒊺𒄩𒍣
𒁹𒌆
𒁹𒈦𒊕𒂷
𒁹𒄑𒈿
𒆵𒈹𒂊
𒁀𒁺
𒀸𒊺𒇽𒌣𒈠𒆤
𒁀<unk>
𒄀𒀭𒂗𒆠𒅗𒅗
𒇽𒅇<unk>
𒆜𒉌𒐌𒂁
𒃻𒐛𒉆
𒈫𒊺
𒁹𒌆
𒁹𒄑𒈿
𒁹𒄑𒂉𒃻
𒆵𒈹𒂊
𒁀<unk>
𒀸𒊺
𒇽𒌣𒈠𒆤
𒁀<unk>
𒄑𒆥𒋾
𒃻𒋗𒅍𒆷
𒉌𒌇𒀭
𒄨<unk>𒈨
𒉻𒂁𒄑𒋛𒀀𒇡𒆷
𒉌𒌇𒀭
𒂍𒉺𒋼𒋛𒅗
<unk>𒉺𒋼𒋛𒅗
𒂍𒂍𒊩
<unk>𒂍𒊩𒆤
𒂍𒉆𒌉
<unk>𒉆𒌉𒆤
𒍠𒉌𒍑𒍑𒀭
𒆠𒋩𒊏
𒀭𒎏𒄈𒋢𒅗𒋫
𒀀𒀊𒂠
𒉺𒁽𒁲
𒂊𒅅𒇴
𒊒𒈗𒆤
𒊕𒃷𒂵𒈾𒅗
𒇥𒉌𒉌𒆕
𒅆𒉡𒂃
𒁀𒆪
𒀀𒈲𒁺
𒃷𒂵𒅅𒆷𒀀
𒅆𒉡𒂃
𒁀𒆪
𒉿𒈜𒁕
𒌓𒁉𒋫
𒂊𒈨𒀀
𒌓𒀭𒎏𒄈𒋢
𒌨𒊕𒀭𒂗𒆤𒇲𒆤
𒌷𒅗𒄀𒈾𒊏
𒉆𒈗
𒉢𒁓𒆷𒆠
𒂊𒈾𒋧𒈠𒀀
𒊮𒇽𒊬𒃲𒋫
𒋗𒉌𒂊𒈠𒋫𒆪𒁀𒀀
𒉆𒋻𒊏
𒌓𒁉𒋫
𒂊𒂠𒃻
𒅗𒈗𒉌
𒀭𒎏𒄈𒋢𒆤
𒂊𒈾𒅗𒂵
𒁀𒆪
𒈣𒋫
𒇽𒈣𒁺𒁺
𒂊𒋫𒊒
𒀲𒋫
𒇻𒋫
𒌑𒁺𒁉
𒂊𒋫𒊒
𒅇𒊬𒌑𒅿
𒍠𒄩
𒂊𒋫𒊒
𒊺𒁺𒁀
𒄴𒈨𒄀𒉈𒋫
𒅗𒄦
𒂊𒋫𒊒
𒁇𒇻𒌓𒅗
𒁇𒃢𒃮𒅗𒅗
𒆬𒀀𒂷𒂷𒁕
𒉺𒁽𒁉
𒂊𒋫𒊒
𒅍𒐁𒋃𒋃𒉈
𒂍𒃲𒂠
𒈬<unk>𒀀
𒉺𒁽𒁉
𒂊𒋫𒊒
𒂍𒉺𒋼𒋛𒅗
𒃷𒉺𒋼𒋛𒅗𒅗
𒀭𒎏𒄈𒋢
𒈗𒁀
𒉌𒁺
𒂍𒂍𒊩
<unk>𒂍𒊩𒅗
𒀭𒁀𒌑
𒎏𒁀
𒉌𒁺
𒂍𒉆𒌉
𒃷𒉆𒌉𒅗
𒀭𒂄𒊮𒂵𒈾
𒈗𒁀
𒉌𒁺
𒆠𒋩𒊏
𒀭𒎏𒄈𒋢𒅗𒋫
𒀀𒀊𒂠
𒉺𒁽𒇽𒉡𒂊
𒇿𒆠𒈤𒂠<unk>
𒆜𒉌𒐈𒂁
𒃻𒉌𒐕𒎙𒀭
𒁹𒄑𒈿
𒁹𒈦𒊕𒂷
𒆵𒈹𒂊
𒁀𒉐
𒐁𒊺𒇽𒌣𒈠𒆤
𒁀𒉐
𒄀𒀭𒂗𒆠𒅗𒅗
𒇽𒅇<unk>
𒆜𒉌𒐉𒂁
𒃻𒐘𒀭
𒁹𒊺
𒆵𒈹𒂊
𒁀𒉐
𒐁𒊺
𒇽𒌣𒈠𒆤
𒁀𒉐
𒀸𒃻𒊕𒇲<unk>
𒀸𒋡𒀭𒀏𒅕𒉣
𒎏𒀭𒌷
𒁀𒉐
𒐛𒃻𒂉𒂉𒈾
𒃻𒁺𒁀𒀭
𒐏𒃻𒉈
𒅗𒁺𒁀𒀭
𒌋𒃻𒉈
𒃻𒍎𒊏𒄰
𒃻𒇽𒍣𒂵𒅗
𒐀𒆜𒉯𒀸𒁲𒅗
𒍑𒆪
𒄈𒋢𒆠𒄰
𒐜𒌋𒃻
𒆜𒉯𒀸𒁲𒅗
𒍑𒆪
𒉢𒁓𒆷𒆠𒄰
𒐚𒐏𒐄𒃻
𒀸𒆜𒉯𒀸𒁲𒅗
𒍑𒆪𒀭
𒐘𒎙𒃻
𒀸𒆜𒉯
𒉆𒌝𒈠𒀭
𒐗𒃻
𒀸𒆜𒉯
<unk>
<unk>𒆠𒈾𒈨
𒅆𒉡𒂃
𒉌𒊏𒀀
𒁺𒁀
𒃻𒅗𒁺𒁀𒉌𒁹𒀭
𒐃𒃻𒈪𒁀𒀀𒅗𒉌
𒀸𒃻𒌓𒁲𒅗𒉌
𒐄𒃻𒈪𒀭𒈾𒅗𒉌
𒐕𒃻
𒀸𒆜𒉯
𒐁𒊺
𒇽𒊕𒁓𒌷𒀝𒁕𒄰
𒉻𒂁𒄑𒋛𒀀𒇡𒆷
𒄨𒈫𒅗
𒅗𒉌𒄄
𒄑𒆥𒋾
𒃻𒋗𒅍𒆷𒁀
𒅗𒉌𒄄
𒋃𒃻
𒊬𒂼𒇳𒁺𒁺
𒉡𒁺𒁺
𒊒𒈗𒊏
𒀲𒊷𒂵
𒅇𒈾𒌅
𒉺𒉌
𒂵𒂠𒉚
𒅇𒈾𒅗
𒌓𒁕𒈬𒂠𒉚𒉚
𒆬𒊮𒂵𒀀𒊷𒂵
𒇲𒈠
𒅇𒈾𒅗
𒌓𒁕𒉡𒂠𒉚𒉚
𒉺<unk>𒁉
𒈾𒈾𒋳𒄀
𒂍𒇽𒄖𒆷𒆤
𒂍𒊒𒈗𒅗
𒀊𒍑𒊓
𒇽𒄖𒆷𒁉
𒂵𒂠𒉚
𒅇𒈾𒅗
𒌓𒁕
𒈬𒂠𒉚𒉚
𒆬𒊮𒂵𒀀𒊷𒂵
𒇲𒈠
𒂍𒈬𒋄𒉆
𒊺𒋛𒈠𒉌
𒅇𒈾𒅗
𒌓𒁕𒉡𒂠𒉚𒉚
𒇽𒄖𒆷𒁉
𒊒𒈗𒊏
<unk>𒁉
𒈾𒈾𒋳𒄀
𒉌𒅗
𒌉𒉢𒁓𒆷𒆠
𒄯𒊏𒋾𒆷
𒄥𒁺𒁀
𒊺𒋛𒂵
𒃻𒅗𒀀
𒊕𒄑𒊏𒀀
𒂍𒂠𒁉
𒂊𒈛
𒂼𒄄𒁉
𒂊𒃻
𒉡𒋠𒉡𒈠𒋢
𒇽𒀉𒌇
𒉡𒈾𒂷𒂷𒀀
𒀭𒎏𒄈𒋢𒁕
𒌷𒅗𒄀𒈾𒆤
𒅗𒁉𒅗𒂊𒁕𒆟
𒊮𒈬𒁀𒅗
𒀀𒇉<unk>𒄈𒋢𒆠
𒉌𒌇𒀀
𒀭𒎏𒄈𒋢𒊏
𒀠𒈬𒈾𒆕
𒈬𒌓𒁉𒋫𒁉
𒂊𒂠𒃻
𒀭𒎏𒄈𒋢𒂗𒆤𒆠𒉪𒅅
𒌷𒅗𒄀𒈾𒆤
𒈬𒈬𒈾𒄷𒈿
𒀀𒇉<unk>𒆠𒁺𒀀
𒈬𒈾𒉌𒇲
𒀀𒇉𒆬𒂵𒀭
𒊮𒁉𒌓𒌓𒂵𒀭
𒀭𒀏
𒀀𒉌𒇷
𒃶𒈾𒉐